《奉和圣制夏日游石淙山》
唐代·薛曜

玉洞幽寻更是天，朱霞绿景镇韶年。飞花藉藉迷行路，

啭鸟韶韶作管弦。雾隐长林成翠幄，风吹细雨即虹泉。

此中碧酒恒参圣，浪道昆山别有仙。

作者简介：薛曜（？-704年），字异华，蒲州汾阴（今山西万荣县）人。唐朝大臣，中书令薛元超长子。世为儒雅之家，以文学知名，尚城阳公主。附会张易之，官至正谏大夫。著有《三教珠英》，文集二十卷，《全唐诗》收录五首。工于书法，成为瘦金体之祖。